สวัสดีค่ะ ขอถามหน่อยค่ะ หนูมีอะไรกับแฟนเมื่อวันที่ 22 มค. แล้วถุงยางหลุดตอนทำค่ะ (เปลี่ยนถุงยางเเล้วทำต่อ) จากนั้นวันที่ 24 มค. ประจำเดือนหนูมาค่ะ หนูมีโอกาศตั้งครรภ์ไหมคะ (ก่อนนี้ประเดือนขาดหนึ่งเดือน เเล้วมีประจำเดือนมาล่าสุด 23 ธค ค่ะ)
สวัสดีค่ะ การมีเพศสัมพันธ์ โดยการใช้ถุงยางอนามัย ถือว่าประสิทธิภาพค่อนข้างดีค่ะ แต่ยังมีโอกาสผิดพลาดและเกิดการตั้งครรภ์ได้ เนื่องจากมีโอกาสที่จะเกิดถุงยางอนามัย อาจหลุด รั่ว หรือฉีกขาดได้ดังนั้น เมื่อเกิดการรั่ว หรือหลุด อาจต้องดูค่ะ ว่ามีสารคัดหลั่งปนเปื้อนในช่องคลอดฝ่ยหญิงมากเท่าไหร่ค่ะ เนื่องจากถ้ามีปริมาณที่มาก อาจเพิ่มความเสี่ยงที่จะมำให้เกิดการตั้งครรภ์ได้ค่ะทั้งนี้ เเนะนำว่าให้สังเกตรอบเดือนค่ะ ถ้ารอบเดือนที่ปกติมา ตามหลังจากเหตุการณ์ถุงยางอนามัยหลุด ซึ่งต้องเป็นรอบเดือนที่มีลักษณะเหมือนเดิมค่ะ ทั้งจำนวนวัน ปริมาณเลือด อาการปวดท้องน้อย ลักษณะเลือดที่ออกค่ะ ถ้าเหมือนเดิมอาจจะเรียกได้ว่าเป็นประจำเดือนจริง เเละโอกาสการตั้งครรภ์จะน้อยลงไปด้วยค่ะ เเต่ถ้าไม่ใช่อาจต้องระวังเรื่องการตั้งครรภ์อยู่นะคะ ทั้งนี้ อาจลองตรวจปัสสาวะภายหลังจากการมีเพศสัมพันธ์ที่มีความเสี่ยง 4-6 สัปดาห์ เพื่อยืนยันว่าไม่น่ามีการตั้งครรภ์เกิดขึ้นร่วมด้วยได้ค่ะ